[{"text_idx": "#000004", "text": "Arkivo di Progreso che Wikipedio"}, {"text_idx": "#000010", "text": "Invito a l'internaciona Ido-renkontro inter la 17ma e 21ma di agosto 2011 en Echternach (Luxemburgia)"}, {"text_idx": "#000011", "text": "Me invitas vi deskovrar mea bela lando: Luxemburgia.De la 17-ma til la 21-ma di agosto 2011 eventos en Echternach, Luxemburgia, la internaciona Ido-renkontro."}, {"text_idx": "#000013", "text": "Echternach esas turistale un de la maxim interesiva loki en Luxemburgia e la sat nova e ne tre chera yunaralbergo situesas an bela lago.Echternach ne distas tro multe de Luxemburg, do ni projetas vizitar la chef-urbo dum un jorno."}, {"text_idx": "#000015", "text": "Che A esas nia kunveneyo, che B esas la tendeyo. (On anke vidas la hotelo \"Le Pavillon\" en la centro di Echternach.)La disto inter A e B esas preske 2km, do esas posibla irar pede."}, {"text_idx": "#000017", "text": "Alternative ni povas ofrar tranoktposibleso en la hotelo \"Le Pavillon\", qua kustas 72 EURO po persono e nokto.La disto inter l'yunaralbergo e la hotelo esas preske du kilometri, do esus posibla irar pede."}, {"text_idx": "#000019", "text": "Ni devos rezervar la kunveneyo e la bezonata chambri maxim tarde 2 monati ante la komenco dil renkontro.Konseque omna gesamideani od interesemi, qui volas partoprenar e lojar en l'yunaralbergo devos anuncar lia partopreno til maxim tarde la 17ma di junio 2011!Ti, qui anuncos lia partopreno plu tarde ipsa devos sorgar pri chambro en Echternach!"}]